CELEX: 62020TN0661
Language: mt
Date: 2020-10-30 00:00:00
Title: Kawża T-661/20: Rikors ippreżentat fit-30 ta’ Ottubru 2020 – NV vs eu-LISA

18.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/60
            
         
      Rikors ippreżentat fit-30 ta’ Ottubru 2020 – NV vs eu-LISA
      (Kawża T-661/20)
      (2021/C 19/64)
      Lingwa tal-kawża: l-Ingliż
      
         Partijiet
      
      
         Rikorrent: NV (rappreżentanti: S. Rodrigues u A. Champetier, lawyers)
      
         Konvenuta: L-Aġenzija Ewropea għat-Tmexxija Operazzjonali ta’ Sistemi ta’ IT fuq Skala Kbira fl-ispazju ta’ Libertà, Sigurtà u Ġustizzja (eu-LISA)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tat-3 ta’ Frar 2020 sa fejn timponi twissija uffiċjali fuq ir-rikorrent;
               
            
                  —
               
               
                  jekk ikun meħtieġ, tannulla d-deċiżjoni tat-3 ta’ Awwissu 2020 li tiċħad l-ilment tar-rikorrent tad-9 ta’ April 2020;
               
            
                  —
               
               
                  tordna l-kumpens finanzjarju għad-dannu morali li jista’ jiġi evalwat, ex æquo et bono, għall-ammont ta’ EUR 5 000;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq l-illegalità tad-deċiżjoni tal-Bord Amministrattiv (2015-014) li tipprevedi investigazzjonijiet amministrattivi tat-28 ta’ Jannar 2015.
               
            
                  2.
               
               
                  It-tieni motiv ibbażat fuq il-ksur tad-drittijiet tad-difiża u tal-Artikolu 41 tal-Karta tad-Drittijiet Fundamentali tal-Unjoni Ewropea, kif ukoll tad-dritt għal smiegħ xieraq u tad-dmir ta’ kunfidenzjalità.
               
            
                  3.
               
               
                  It-tielet motiv ibbażat fuq il-ksur tal-Artikoli 12, 12a, 17 u 19 tar-Regolamenti tal-Persunal, tal-prinċipju ta’ amministrazzjoni tajba u fuq żbalji manifesti ta’ evalwazzjoni.
               
            
                  4.
               
               
                  Ir-raba’ motiv ibbażat fuq il-ksur tal-Artikolu 10 tal-Anness IX tar-Regolamenti tal-Persunal fil-qasam tal-proċedura dixxiplinari u tal-ksur tad-dmir ta’ premura.